FI
16.5.2022
Euroopan unionin virallinen lehti
C 198/21
Pääasian asianosaiset Valittaja: T. S.A. Vastapuoli: Przewodniczący Krajowej Rady Radiofonii i Telewizji
Ennakkoratkaisukysymykset ”Onko audiovisuaalisten mediapalvelujen tarjoamista koskevien jäsenvaltioiden tiettyjen lakien, asetusten ja hallinnollisten määräysten yhteensovittamisesta 10.3.2010 annetun Euroopan parlamentin ja neuvoston direktiivin 2010/13/EU (1) (audiovisuaalisia mediapalveluja koskeva direktiivi) 20 artiklan 2 kohtaa, luettuna yhdessä 4 artiklan 1 kohdan kanssa, ja Euroopan unionin perusoikeuskirjan 11 artiklaa ja 20 artiklaa tulkittava siten, että ne ovat esteenä sellaiselle kansalliselle säännöstölle, jossa kielletään ainoastaan televisiolähetystoiminnan harjoittajia sijoittamasta lastenohjelmiinsa mainontaa mutta ei uloteta tätä kieltoa koskemaan tilattavien audiovisuaalisten mediapalvelujen tarjoajia?”
(1)
EUVL L 2010, L 95, s. 1.
Ennakkoratkaisupyyntö, jonka Landgerichts Erfurt (Saksa) on esittänyt 18.1.2022 – XXX v.
Helvetia schweizerische Lebensversicherungs-AG (Asia C-41/22) (2022/C 198/31) Oikeudenkäyntikieli: saksa Ennakkoratkaisua pyytänyt tuomioistuin Landgericht Erfurt
Pääasian asianosaiset Kantaja: XXX Vastaaja: Helvetia schweizerische Lebensversicherungs-AG
Ennakkoratkaisukysymykset 1.
Onko unionin oikeus, erityisesti toisen henkivakuutusdirektiivin (1) 15 artiklan 1 kohta, kolmannen henkivakuutus­ direktiivin (2) 31 artikla ja direktiivin 2002/83 (3) 35 artiklan 1 kohta, luettuna mahdollisesti yhdessä Euroopan unionin perusoikeuskirjan 38 artiklan kanssa, esteenä kansalliselle lainsäädännölle tai oikeuskäytännölle, jonka mukaan vakuutuksenottajalla – joka on käyttänyt oikeutetusti peruuttamisoikeuttaan – on väittämis- ja todistustaakka vakuutuksenantajan itsensä saamien hyötyjen arvioimisen osalta?
Edellyttääkö unionin oikeus ja ennen kaikkea tehokkuusperiaate siinä tapauksessa, että näin jaettu väittämis- ja todistustaakka on sallittu, että vakuutuksenottajalla on sen vastapainona tiedonsaantioikeuksia vakuutuksenantajaan nähden tai käytettävissään muita helpotuksia, jotta hänen on mahdollista vaatia oikeuksiaan? 2.
Onko vakuutuksenantajan, joka ei ole ilmoittanut vakuutuksenottajalle tämän peruuttamisoikeudesta lainkaan tai on ilmoittanut siitä ainoastaan virheellisesti, kiellettyä vedota vakuutuksenottajan tästä johtuvia oikeuksia, kuten erityisesti peruuttamisoikeutta, vastaan oikeudenmenetykseen, oikeuden väärinkäyttöön tai vanhentumiseen?